מצוה להניחו בטפח הסמוך לפתח משמאל, כדי שתהא מזוזה מימין ונר-חנוכה משמאל. ואם אין מזוזה בפתח, מניחו מימין. ואם הניחו בדלת עצמו, יניחנו מחציו של כניסה לצד שמאל. <i>הגה: ומיהו בזמן הזה שכלנו מדליקין בפנים ואין הכר לבני רשות-הרבים כלל, אין לחש כל-כך אם אין מדליקין בטפח הסמוך לפתח, ומכל מקום המנהג להדליק בטפח הסמוך לפתח כמו בימיהם ואין לשנות, אלא-אם-כן רבים בני הבית, שעדיף יותר להדליק כל אחד במקום מיחד מלערב הנרות ביחד ואין הכר כמה נרות מדליקין. ומכל מקום יזהרו שלא להדליק במקום שמדליקים הנרות כל השנה, כי אז לא יהיה הכר כלל, ואף כי אין הכר, רק לבני הבית, מכל מקום הכר קצת מיהא בעי.</i> ובבית-הכנסת מניחו בכתל דרום <i>(או בדרום המנורה (טעות-סופר, וצריך לומר 'כנרות המנורה'), ומסדרן ממזרח למערב) (ת"ה סימן קד ב"י)</i>, ומדליקין ומברכין <i>(בבית-הכנסת)</i> משום פרסומי ניסא. <i>הגה: ואין אדם יוצא בנרות של בית-הכנסת, וצריך לחזור ולהדליק בביתו (ריב"ש סימן קיא). וניהגין להדליק בבית-הכנסת בין מנחה למעריב. ויש נוהגין להדליק בערב-שבת קדם מנחה (כל-בו ואבודרהם). ואם רוצים למהר להתפלל לאחר שברך השליח ציבור והדליק אחד מהן, יוכל השמש להדליק הנשארים והשליח-ציבור יתפלל (מהרי"ל).</i>